RPC ปลื้ม! Q3/58 พลิกมีกำไร หลังค่าใช้จ่ายในการขายและบริหารลดลง
RPC ปลื้ม! Q3/58 พลิกมีกำไร หลังค่าใช้จ่ายในการขายและบริหารลดลง โดยงบฯ Q3/58 มีกำไรสุทธิ 8.91 ลบ. จากปีก่อนที่ขาดทุน 45.89 ลบ. ขณะที่ งวด 9 เดือนมีกำไรสุทธิ 198.26 ลบ. เทียบจากช่วงเดียวกันปีก่อนที่ขาดทุนสุทธิ 107.53 ลบ.
11 พ.ย. 2558

บริษัท อาร์พีซีจี จำกัด (มหาชน) หรือ RPC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 8.91 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 45.89 ล้านบาท หรือขาดทุนสุทธิ 0.04 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 198.26 ล้านบาท หรือ 0.15 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 107.53 ล้านบาท หรือ 0.09 บาทต่อหุ้น
โดยผลการดำเนินงานงวด 3 เดือนที่พลิกมีกำไร เป็นผลมาจากค่าใช้จ่ายในการขายและบริหารลดลง และรับส่วนแบ่งกำไรจากเงินลงทุนในบริษัทร่วม